Roland haqida qoʻshiq. Roland haqida qoʻshiq () qadimgi fransuz qahramonlik (epik) janridagi doston boʻlib, unda Buyuk Karl va basklar oʻrtasida Ronseval darasida boʻlib oʻtgan jang hikoya qilinadi. Asar Fransuz adabiyotining eng qadimgi namunasi hisoblanadi. Sujet. Imperator Buyuk Karlning mavrlar tomonidan bosib olingan Ispaniyaga yetti yillik yurishi natijasida u arablar qoʻlidagi barcha shaharlarni egallaydi va faqat Marsilliy qoʻli ostidagi Saragosa shahri Karlga boʻysunmaydi. Dostonda maʼjusiylar sifatida tasvirlangan mavrlar Marsilliy huzurida kengash chaqirishadi va Karlga elchi yuborishga qaror qilishadi.